stanford-oval/wikipedia huggingface dataset:
אוסטין ת'יאורי
קריירת היאבקות מקצועית > WWE > The Way‏ (2020–2021)

ב-26 באוגוסט בפרק של התוכנית NXT, ת'יאורי חזר להופיע כאשר הוא התעמת עם ברונסון ריד. בספיישל NXT Super Tuesday, שנערך ב-1 בספטמבר, הוא הסיח את דעתו של ריד במהלך הקרב שלו נגד טימותי טאצ'ר; הסחת דעת זו עלתה לריד בהפסד. שבוע לאחר מכן בספיישל NXT Super Tuesday II, ת'יאורי הפסיד לאותו ריד. בשבועות שבאו לאחר מכן, הוא הפסיד בין היתר לקושידה, דמיאן פריסט (בקרב שאינו היה על אליפות צפון אמריקה של NXT), אדם קול, דקסטר לומיס, ג'וני גרגאנו וברונסון ריד. באירוע NXT TakeOver: WarGames, שנערך ב-6 בדצמבר, ת'יאורי חשף את עצמו כדמות מתחת למסכת רוח הרפאים ולחבר החדש במשפחת גרגאנו זאת לאחר שעזר לג'וני גרגאנו לזכות באליפות צפון אמריקה של NXT בפעם השלישית בקריירה. בפרק העוקב של התוכנית NXT שלושה ימים לאחר מכן, התגלה שהוא חלק מקבוצת הנבלים לצד גרגאנו, אשתו, קנדיס לאריי, ואינדי הארטוול; קבוצה שנקראה בשם The Way. ב-16 בדצמבר, ת'יאורי וגרגאנו ניצחו בקרב זוגות את ליאון ראף וקושידה. ב-20 בינואר 2021, ת'יאורי וגרגאנו הודחו מטורניר הזוגות לזכר דאסטי רודס כבר בסיבוב הראשון על ידי אותם ליאון ראף וקושידה. ב-3 בפברואר, ת'יאורי ניצח בקרב יחידים את ליאון ראף. ב-17 במרץ, ת'יאורי הפסיד לדקסטר לומיס. ב-27 באפריל, ת'יאורי נחל הפסד נוסף, הפעם לברונסון ריד. ב-11 במאי, ת'יאורי הפסיד לאלוף ה-NXT, קאריון קרוס. ב-8 ביוני, הוא הפסיד לאוני לורקאן. ב-20 ביולי, ת'יאורי נוצח על ידי קייל אוריילי כתוצאה מהכנעה.
קריירת היאבקות מקצועית > WWE > העלילה עם מר. מקמהן והזכיות באליפות ארצות הברית (2021–היום)

ב-11 וב-18 באוקטובר בפרק של התוכנית Raw, ת'יאורי גבר על ג'ף הארדי. ב-25 באוקטובר בפרק של התוכנית Raw, ת'יאורי גבר על דומיניק מיסטריו. ב-22 בנובמבר בפרק של התוכנית Raw, ההזדמנות להתמודד על אליפות ה-WWE ניתנה לת'יאורי; לעומת זאת, הוא לא צלח במשימתו, כשהפסיד לאלוף, ביג אי. ב-20 בדצמבר בפרק של התוכנית Raw, ת'יאורי הפסיד לפין באלור; כאות מחאה על ההפסד, ת'יאורי תקף את באלור במהלך ריאיון מאחורי הקלעים. בנוסף, הוא הצליח לנצח את אותו באלור ב-17 בינואר 2022. שבוע לאחר מכן, הוא הפסיד ל-AJ סטיילס. בפרק של התוכנית שהתקיים ב-31 בינואר, ת'יאורי ניצח את קווין אואנס וכתוצאה מכך העפיל לקרב תא ההדחות על אליפות ה-WWE באירוע תא ההדחות. לעומת זאת, שבוע לאחר מכן הוא הפסיד לאותו אואנס. ב-18 באפריל בפרק של התוכנית Raw, ת'יאורי גבר על פין באלור וכתוצאה מכך זכה באליפות ארצות הברית. באירוע גיהנום בכלוב, שנערך ב-5 ביוני, ת'יאורי הגן בהצלחה על תוארו נגד מוסטפא עלי. באירוע כסף בבנק, שנערך ב-2 ביולי, ת'יאורי הפסיד את אליפות ארצות הברית לבובי לאשלי. לעומת זאת, מאוחר יותר בקרב המרכזי של האירוע, הוא ניצח בקרב הכסף בבנק של הגברים, כשהובטח לו חוזה על אליפות עולם לבחירתו בכל זמן ומקום שירצה במהלך השנה הקרובה. ב-15 באוגוסט, ת'יאורי ניצח את דולף זיגלר. במופע המקדים לאירוע Clash at the Castle, שנערך ב-3 בספטמבר, ת'יאורי ואקדמיית אלפא (צ'אד גייבל ואוטיס) הפסידו למאדקאפ מוס והסטריט פרופיטס (אנג'לו דוקינס ומונטז פורד). ב-5 וב-19 בספטמבר, ת'יאורי נחל הפסדים בקרבות יחידים לקווין אואנס, בהתאמה. ב-10 באוקטובר, הפסיד לג'וני גרגאנו. ב-31 באוקטובר, הוא כשל בניסיונו לזכות באליפות ארצות הברית לאחר שהפסיד לסת' "פריקין" רולינס. ב-7 בנובמבר ת'יאורי פדה את מזוודת הכסף בבנק שלו על אלוף ארצות הברית, רולינס, אך הפסיד בקרב על התואר. באירוע סדרת ההישרדות 2022 ת'יאורי ניצח בקרב משולש על אליפות ארצות הברית את בובי לאשלי וסת' "פריקין" רולינס וזכה באליפות.
אליפויות והישגים

הישגים בארגון ההיאבקות Black Gate Wrestling
אליפות במשקל כבד של Black Gate Wrestling (פעם אחת)
הישגים בארגון ההיאבקות The Crash Lucha Libre
אליפות במשקל כבד של The Crash (פעם אחת)
הישגים בארגון ההיאבקות Evolve
אליפות Evolve (פעם אחת)
הישגים בארגון ההיאבקות Full Impact Pro - FIP
אליפות העולם במשקל כבד של FIP (פעם אחת)
הישגים בארגון ההיאבקות Fire Star Pro Wrestling - FSPW
אליפות במשקל כבד של FSPW (פעמיים)
הישגים בארגון ההיאבקות Mucha Lucha Atlanta - MLA
האליפות הגלובלית של MLA (פעם אחת)
הישגים בארגון ההיאבקות National Championship Wrestling - NCW
אליפות במשקל כבד של NCW (פעם אחת)
הישגים בווועדה הלאומית לפיתוח גוף
זוכה בתחרות פיתוח גוף לנוער של ג'ורג'יה (פעם אחת)
הישגים בארגון ההיאבקות Peachstate Wrestling Alliance - PWA
אליפות המורשת של PWA (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-80 מתוך 500 המתאבקים הטובים ביותר לשנת 2019
הישגים בארגון ההיאבקות World Wrestling Alliance 4
אליפות במשקל כבד של World Wrestling Alliance 4 (פעם אחת)
הישגים בארגון ההיאבקות World Wrestling Entertainment - WWE
אליפות ארצות הברית (פעמיים)
אליפות הזוגות של ה-WWE (פעם אחת)  - ביחד עם גרייסון וולר
מחזיק מזוודת "כסף בבנק" (2022)
פרסי סוף השנה של NXT (פעם אחת)
הכוכב העתידי של NXT‏ (2020)
הישגים בארגון ההיאבקות World Wrestling Network - WWN
אליפות ה-WWN (פעמיים)
הישגים בארגון ההיאבקות Xtreme Wrestling Alliance - XWA
אליפות במשקל כבד של XWA (פעם אחת)
הערות שוליים

↑  אלוף פיתוח גוף לנוער הוכתר והוא מגיע מג'ורג'יה
↑  אוסטין ת'יאורי ניצח את קית' לי והפך לאלוף ה-WWN החדש
↑  אוסטין ת'יאורי הוא השם הבולט בין המגויסים החדשים למתחם ה-Performance Center
↑  אוסטין ת'יאורי חוזר ל-NXT
| אלופי ארצות הברית של ה-WWE |
| --- | --- | --- |
| MACW/JCP (1975–1988) | הארלי רייס • ג'וני ולנטיין • טרי פאנק • פול ג'ונס • בלאקג'ק מאליגן • בובו ברזיל • ריק פלייר • ריקי סטימבוט • מר. היאבקות • ג'ימי סנוקה • רודי פייפר • וואהו מקדניאל • הסמל סלוטר • גרג ולנטיין • דיק סלייטר • מגנום T.A. • טולי בלאנשארד • ניקיטה קולוף • לקס לוגר • דאסטי רודס • בארי וינדהאם |  |
| WCW (1988–2001) | מייקל הייז • סטן הנסן • סטינג • ריק רוד • גולדאסט • סטיב אוסטין • ג'ים דאגן • ביג ואן ויידר • קנסוקה ססאקי • וואן מאן גאנג • קונאן • אדי גררו • דין מלנקו • ג'ף ג'ארט • סטיב מקמייקל • קורט הניג • דיאמונד דאלאס פייג' • רייבן • גולדברג • ברט הארט • סקוט הול • סקוט סטיינר • דייוויד פלייר • כריס בנואה • סייקו סיד • לאנס סטורם • ביל דמוט • שין דאגלס • ריק סטיינר • בוקר טי |  |
| WWF/E (2001, 2003–היום) | בוקר טי • כריס קניון • טאג'ירי • ריינו • קורט אנגל • אדג' • אדי גררו • ביג שואו • ג'ון סינה • קרליטו קריביאן קול • אורלנדו ג'ורדן • כריס בנואה • ג'ון "בראדשו" לייפילד • בובי לאשלי • פינלי • מר קנדי • מונטל וונטביוס פורטר • מאט הארדי • שלטון בנג'מין • קופי קינגסטון • המיז • ברט הארט • R-טרות' • דניאל בריאן • שיימוס • דולף זיגלר • זאק ריידר • ג'ק סוואגר • סנטינו מארלה • אנטוניו סזארו • דין אמברוז • רוסב • סת' רולינס • אלברטו דל ריו • קאליסטו • רומן ריינס • כריס ג'ריקו • קווין אואנס • AJ סטיילס • ברון קורבין • בובי רוד • רנדי אורטון • ג'ינדר מהאל • ג'ף הארדי • שינסקה נקאמורה • סמואה ג'ו • ריי מיסטריו • ריקושט • אנדרדה • אפולו קרוז • רידל • דמיאן פריסט • פין באלור • ת'יאורי/אוסטין ת'יאורי • לוגאן פול • אל. איי. נייט (נוכחי) |  |
| זוכי קרב כסף בבנק |
| --- | --- | --- |
| גברים | אדג' (2005) • רוב ואן דאם (2006) • מר קנדי (2007) • CM פאנ' (2008 ו-2009) • ג'ק סוואגר (2010) • קיין (2010, סמאקדאון) • המיז (2010, Raw) • אלברטו דל ריו (2011, Raw) • דניאל בריאן (2011, סמאקדאון) • ג'ון סינה (2012, Raw) • דולף זיגלר (2012, סמאקדאון) • רנדי אורטון (2013, Raw) • דמיאן סנדאו (2013, סמאקדאון) • סת' רולינס (2014) • שיימוס (2015) • דין אמברוז (2016) • ברון קורבין (2017) • ברון סטרומן (2018) • ברוק לסנר (2019) • אוטיס (2020) • ביג אי (2021) • ת'יאורי (2022) • דמיאן פריסט (2023) • דרו מקינטייר (2024) |  |
| נשים | כרמלה (2017) • אלכסה בליס (2018) • ביילי (2019) • אסקה (2020) • ניקי A.S.H.‏ (2021) • ליב מורגן (2022) • איאו סקיי (2023) • טיפאני סטרטון (2024) |  |
אוסטית

| --- | --- |
 מדינות:  רוסיה רוסיה (צפון אוסטיה - אלניה), דרום אוסטיה דרום אוסטיה, גאורגיה גאורגיה, טורקיה טורקיה
 אזורים:  חבל אוסטיה
 דוברים:  599,250 (נכון ל־2010) 
 שפת אם:  570,000 (בערך)
 כתב:  קירילית, גאורגית (1820–1954), לטינית (1923–1937)
 משפחה:  הודו-אירופית הודו-איראנית איראנית מזרחית אוסטית
 לאום:  אוסטים
 קוד שפה:  os
 קוד ISO 639-1:  os 
 קוד ISO 639-2:  oss 
 קוד ISO 639-3:  oss 
 ראו גם:  שפה • כתב • רשימת שפות
 
אוסֵטית היא שפה הודו-איראנית מזרחית המדוברת בחבל אוסטיה השוכן במורדות הרי הקווקז. השפה התפתחה ככל הנראה מסיתית, סרמטית ואלאנית, שפות שנכחדו. אוסטית מדוברת בפי 570,000 בני אדם, 60% מתוכם חיים בצפון אוסטיה.
היסטוריה וניתוח > העת העתיקה

אוסטית היא שפתם המדוברת והספרותית של האוסטים, קבוצה אתנית המרכיבה את רוב אכלוסייתה של רפובליקת צפון אוסטיה והמדינה הריבונית דה פקטו דרום אוסטיה. השפה משויכת לענף השפות האיראניות המזרחיות (כפי שניתן להבחין משמה המקומי של השפה, ирон (אִירוֹן – דומה לאיראן)) ממשפחת השפות ההודו אירופיות. ניתן להבחין בדמיון מסוים בין אוסטית לבין שפות איראניות מזרחיות אחרות כגון פשטו ויאגנובית.
מן העת העתיקה (המאה ה-8 לפנה"ס), התפרסו השפות האיראניות לשטח עצום, הכולל את איראן המודרנית, מרכז אסיה, מזרח אירופה והקווקז. אוסטית היא ככל הנראה השפה המדוברת היחידה מבין קבוצת השפות ממשפחת השפות האיראניות – סקיתית, אשר שרדה. קבוצת השפות השתייכה לקבוצת העמים הסקיתים שכללו מספר שבטים.
אוסטית, יחד עם כורדית, תאתית ותלישית, היא אחת השפות האיראניות המרכזיות השגורות בפי קהילות גדולות בחבל הקווקז. צורת הרבים הנוצרת על ידי הוספת הסיומת -ta, מתאפיינת גם בשפה היאגנובית, סרמטית וסוגדית שנכחדה. עדות למאפיין זה בא כתוצאה מרצף ניבים שהתפתחו בערבה האירואסייתית. שמות של שבטים אף הם מעידים על כך, לדוגמה: סרומוטאי (Σαρομάται) ומסגטאי (Μασαγέται).
היסטוריה וניתוח > ימי הביניים

הטקסט הידוע הקדום ביותר של השפה מצוי בכתובת המתוארכת למאות ה-10 וה-12 לספירה, אשר נמצאה ליד נהר בארחז. הטקסט נכתב באלפבית היווני בתוספת דיגרפים מיוחדים.
| הטקסט | תעתיק אותיות לטיניות | תרגום לעברית |
| --- | --- | --- |
| —ΣΑΧΗΡΗ ΦΟΥΡΤ ΧΟΒΣ ΗΣΤΟΡΗ ΦΟΥΡΤ ΠΑΚΑΘΑΡ ΠΑΚΑΘΑΡΗ ΦΟΥΡΤ ΑΝΠΑΛΑΝ ΑΝΠΑΛΑΝΗ ΦΟΥΡΤ ΛΑΚ ΑΝΗ ΤΖΗΡΘΕ | —Saxiri Furt Xovs Istori Furt Bæqætar Bæqætari Furt Æmbalan Æmbalani Furt Lak Ani čirtī | "ק., בנו של ס., בנו של י., בנו של ב., בנו של א.; [זו היא] האנדרטה שלהם."  |
עדות מוקדמת לכיתוב מורחב יותר מצויה בטקסט עם ביטויים אלאניים המופיע בספר תאוגוניה, עם ביאוריו של יואנס צצס – משורר ודקדקן מהתקופה הביזנטית:
האותיות הנטויות הן באוסטית. מעבר לתעתיק הישיר, חוקרים ניסו לשחזר את המילים בשחזור פונטי תוך כדי שימוש ביוונית ככלי עזר, לכן בעוד האות τ מקבילה לאות t (או ט), היא תועתקה ל-d (ד), אשר חוקרים מאמינים כי זו הייתה דרך הגייתה בקרב האוסטים. התיעתוק הלשוני של אותם ביטויים הם: "dæ ban xʷærz, mæ sfili, (æ)xsinjæ kurθi kændæ" ו-"du farnitz, kintzæ mæ sfili, kajci fæ wa sawgin?"; במקביל לפונולוגיה המודרנית של השפה: "Dæ bon xwarz, me’fšini ‘xšinæ, kurdigæj dæ?" ו-"(De’) f(s)arm neč(ij), kinźi æfšini xæcc(æ) (ku) fæwwa sawgin".
ישנה תאוריה המצביעה על כך שהפרוטו-שפה עברה שינוי פונולוגי. תאוריה זו נשענת על סמך "רצף של קצב", שבו שמות עצם חולקו לשני סוגים, "שמות עצם כבדים" ו"שמות עצם קלים." שמות העצם ה"כבדים" התאפיינו בצליל תנועתי ארוך או בדיפתונג, והוטעמו בהברתם הראשונה (מלעיל), לעומת שמות העצם ה"קלים" אשר הוטעמו בהברתם האחרונה (מלרע).
ניבים

לאוסטית 2 ניבים עיקריים וחשובים: הניב האירוני והניב האיגורי, המדוברים בפי 6/5 ו-1/6 מכלל האוכלוסייה בהתאמה. ניב שלישי נוסף בשם יאסי דובר בעבר בהונגריה.
פונולוגיה

לניב האירוני של השפה האוסטית 7 תנועות.
|  | קדמיות | מרכזיות | אחוריות |
| --- | --- | --- | --- |
| סגורות | и /i/ |  | у /u/ |
| אמצעיות סגורות |  | ы /ɪ̈/ |  |
| אמצעיות | е /e/ |  | о /o/ |
| כמעט פתוחות |  | ӕ /ə/ |  |
| פתוחות |  | а /a/ |  |
החוקר האוסטי וסילי אבייב מבחין בין 26 עיצורים, עליהם ניתן להוסיף עוד 5 עיצורים משופתתים ו-2 עיצורים מקורבים. בשונה משפות הודו אירופיות אחרות, ישנם כמה עיצורים מסודקים. זהו ככל הנראה מאפיין מקומי של שפות באזור הקווקז.
|  |  | שפתיים | שיניים/ מכתשיים | בתר-מכתשיים /חכיים | חכיים> שטוחים | חכיים> משופתתים | ענבליים> שטוחים | ענבליים> משופתתים |
| --- | --- | --- | --- | --- | --- | --- | --- | --- |
| סותמים | קוליים | б /b/ | д /d/ |  | г /ɡ/ | гу /ɡʷ/ |  |  |
| סותמים | בלתי קוליים | п /pʰ/~/p/ | т /tʰ/~/t/ |  | к /kʰ/~/k/ | ку /kʷʰ/~/kʷ/ | хъ /q/ | хъу /qʷ/ |
| סותמים | מסודקים | пъ /pʼ/ | тъ /tʼ/ |  | къ /kʼ/ | къу /kʼʷ/ |  |  |
| מחוככים | קוליים |  | дз /z/~/d͡z/ | дж /d͡ʒ/ |  |  |  |  |
| מחוככים | בלתי קוליים |  | ц /s/~/t͡s/ | ч /t͡ʃ/ |  |  |  |  |
| מחוככים | מסודקים |  | цъ /t͡sʼ/ | чъ /t͡ʃʼ/ |  |  |  |  |
| חוככים | קוליים | в /v/ | з /ʒ/~/z/ | з /ʒ/~/z/ |  |  | гъ /ʁ/ |  |
| חוככים | בלתי קוליים | ф /f/ | с /ʃ/~/s/ | с /ʃ/~/s/ |  |  | х /χ/ | ху /χʷ/ |
| אפיים | אפיים | м /m/ | н /n/ |  |  |  |  |  |
| צדיים | צדיים |  | л /ɫ/~/l/ |  |  |  |  |  |
| רוטיים (ממשפחת הרי"ש) | רוטיים (ממשפחת הרי"ש) |  | р /r/ |  |  |  |  |  |
| מקורבים | מקורבים |  |  | й /j/ |  | у /w/ |  |  |
מערכת הכתיבה

החלת הספרות האוסטית התרחשה במאה ה-18, ברוסיה השתמשו באלפבית הקירילי, ובגאורגיה באלפבית הגאורגי. הספר הראשון באוסטית יצא לאור בכתב קירילי בשנת 1798, וב-1844 חודש הכתב על ידי מדען רוסי ממוצא פיני-שוודי. אלפבית חדש המבוסס על האלפבית הלטיני הוכר באופן רשמי בשנות ה-20 של המאה ה-20, אך ב-1937 הוצג כתב קירילי מחודש עם דיגרפים אשר החליפו את רוב הסימנים הדיאקרטיים מ-1844.
בשנת 1820 פרסם י. יאלגוזידזה כתב גאורגי מחודש, עליו הוסיף 3 אותיות לאלפבית הגאורגי. במהלך המאה ה-19 החלה האורתוגרפיה הגאורגית הולכת ונוסגת, אך קיבלה מעמד רשמי באוטונומיה הגאורגית ב-1937. סוגיית ה"עם אחד – שני אלפביתים" גרמה לחוסר שביעות רצון בדרום אוסטיה ב-1951, וזאת דרשה לאיחוד הכתב. לאור זאת, בשנת 1954 הכתב הגאורגי הוחלף בכתב הקירילי המחודש מ-1937.
השפה הדיגורית (ניב מן השפה האוסטית) הספרותית, השתמשה בכתב הערבי, אך מעמדה בוטל ב-1939, 5 שנים לפני שהוגלו הדיגורים לסיביר וקזחסטן.
בשונה משאר שפות הנכתבות באלפבית הקירילי, אוסטית מתייחדת באות Ae שנמצאת בשימוש בשפה האוסטית בלבד. אות זו אינה מופיעה באף מערכת כתיבה קירילית.
להלן טבלת האותיות הנמצאות בשימוש מודרני:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אותיות | А | Ӕ | Б | В | Г | (Гу) | Гъ | (Гъу) | Д | Дж | Дз | Е | З | И | Й | К | (Ку) | Къ | (Къу) | Л |
| אותיות | a | ӕ | б | в | г | (гу) | гъ | (гъу) | д | дж | дз | е | з | и | й | к | (ку) | къ | (къу) | л |
| IPA | ä | ə | b | v | ɡ | ɡʷ | ʁ | ʁʷ | d | d͡ʒ | z | e | ʒ | i | j | k | kʷ | kʼ | kʼʷ | ɫ |
| אותיות | М | Н | О | П | Пъ | Р | С | Т | Тъ | У | Ф | Х | (Ху) | Хъ | (Хъу) | Ц | Цъ | Ч | Чъ | Ы |
| אותיות | м | н | о | п | пъ | р | с | т | тъ | у | ф | х | (ху) | хъ | (хъу) | ц | цъ | ч | чъ | ы |
| IPA | m | n | o | p | pʼ | r | ʃ | t | tʼ | u, w | f | χ | χʷ | q | qʷ | s | t͡sʼ | t͡ʃ | t͡ʃʼ | ɪ̈ |
בנוסף, האותיות ⟨ё⟩, ⟨ж⟩, ⟨ш⟩, ⟨щ⟩, ⟨ъ⟩, ⟨ь⟩, ⟨э⟩, ⟨ю⟩, ו-⟨я⟩ נועדו לתעתק מילים שאולות מרוסית.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אותיות | A | Æ | B | C | Ch | Č | Čh | D | Dz | Dž | E | F | G | Gu | H | Hu | I | J | K | Ku |
| אותיות | a | æ | b | c | ch | č | čh | d | dz | dž | e | f | g | gu | h | hu | i | j | k | ku |
| IPA | ä | ə | b | s | t͡sʼ | t͡ʃ | t͡ʃʼ | d | z | d͡ʒ | e | f | ɡ | ɡʷ | ʁ | ʁʷ | i | j | k | kʷ |
| אותיות | Kh | Khu | L | M | N | O | P | Ph | Q | Qu | R | S | T | Th | U | V | X | Xu | Y | Z |
| אותיות | kh | khu | l | m | n | o | p | ph | q | qu | r | s | t | th | u | v | x | xu | y | z |
| IPA | kʼ | kʷʼ | ɫ | m | n | o | p | pʼ | q | qʷ | r | ʃ | t | tʼ | u, w | v | χ | χʷ | ɪ̈ | ʒ |
בנוסף, האותיות ⟨š⟩ ו-⟨ž⟩ נועדו לתעתק מילים שאולות מרוסית.
אוצר מילים

הטבלה הבאה ממחישה כמה מילים אוסטיות שכיחות עם תרגום לשפות הודו-איראניות ושפות הודו-אירופיות אחרות:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| עברית | אש | חודש | חדש | אמא | אחות | לילה | אף | שלוש | אדום | צהוב | ירוק | זאב |
| אוסטית | арт  [ärt] | мӕй  [məj] | нӕуӕг  [nəˈwəg] | мад  [mäd] | хо  [χo] | ӕхсӕв  [əχˈʃəv] | фындз  [fɪ̈n(d)z] | ӕртӕ  [ərˈtə] | сырх  [ʃɪ̈rχ] | бур  [bur] | цъӕх  [t͡sʼəχ] | бирӕгъ  [ˈbirəʁ] |
| פשטו | اور  ōr | مياشت  myāšt | نوی  nəway | مور  mōr | خور  xōr | شپه  špa | پوزه  pōza | درې  drē | سور  sur | زيړ  zyaṛ | شين  šin | لېوه  lēwə |
| כורדית | agir / ar | meh/heyv | nu | mak/dayik | xwişk | şev | poz | sê | sor | zerd/bor | kesk/şîn | gur / wir |
| פרסית | آتش  ātiš | ماه  māh | نو  now | مادر  mādar | خواهر  xāhar | شب  šab | بینی / پوزه  poze / bini | سه  se | سرخ  sorx | بور/ زرد  zard / bur | سبز  sabz | گرگ  gorg |
| סנסקריט | agní | mā́s/mā́sa | náva | mā́tṛ | svásṛ | nák/nákta | nás/nā́sā | trí | rudhirá | pītá | hári | vṛ́ka |
| גרמנית | Feuer | Monat | neu | Mutter | Schwester | Nacht | Nase | drei | rot | gelb | grün | Wolf |
| לטינית | ignis | mēnsis | novus | māter | soror | nox | nasus | trēs | ruber | flāvus, gilvus | viridis | lupus |
| יוונית | φωτιά  fotiá | μήνας  minas | νέος  neos | μητέρα  mitera | αδελφή  adhelfi | νύχτα  nihta | μύτη  miti | τρία  tria | κοκκινός  kokkinos | κίτρινος  kitrinos | πράσσινος  prassinos | λύκος  likos |
| ארמנית | հուր  hur | ամիս  amis | նոր  nor | մայր  mayr | քույր  k'uyr | գիշեր  gišer | քիթ  k'it' | երեք  yerek' | կարմիր  karmir | դեղին  dełin | կանաչ  kanač | գայլ  gayl |
| ליטאית | ugnis | mėnuo | naujas | motina | sesuo | naktis | nosis | trys | raudonas | geltonas | žalias | vilkas |
| רוסית | огонь  ogon' | месяц  mesyats | новый  novyi | мать  mat' | сестра  sestra | ночь  noch | нос  nos | три  tri | красный  krasnyi | жёлтый  zholtyi | зелёный  zelyonyi | волк  volk |
| אירית | tine | mí | nua | máthair | deirfiúr | oíche | srón | trí | dearg/rua | buí | glas | faolchú |
| אנגלית | fire | month | new | mother | sister | night | nose | three | red | yellow | green | wolf |
ביאורים

↑  בתרגום ראשי התיבות בלבד, ככל הנראה בשל היעדרות רשומות קיימות.
1 2  על אף התעתיק המצוי בטבלה, אבייב מתייחס לעיצורים /k/ ו-/g/ כאל עיצורים חכיים מאשר עיצורים וילוניים, ואל /q/, /χ/ ו-/ʁ/ כאל עיצורים וילוניים מאשר עיצורים ענבליים.
הערות שוליים

↑  On the Historical Phonology of Ossetic: The Origin of the Oblique Case Suffix, רונלד קים, 2003, עמ' 43–72
↑  The Old Ossetic Inscription from the River Zelencuk., Ladislav Zgusta, ISBN 978-3-7001-0994-5
↑  Van Sanskriet tot Spijkerschrift Breinbrekers uit alle talen, Alexander Lubotsky, Michiel de Vaan, 2010, ISBN 9089641793
↑  Herbert H. Paper (ע), תרגום: Stephen P. Hill, A Grammatical Sketch of Ossetian, Abaev, V. I, 1964
↑  אלפבית אוסטתי על בסיס גיאורגי (ברוסית)
| --- | --- |
בקרת זהויות :  NLI: 987007553479605171  BnF: cb119799704 (data)  LCCN: sh85095945  LNB: 000274501  NDL: 00568948  NKC: ph386437
אייל מושק סיני

| אייל מושק סיני |
| --- | --- |
 פוחלץ של מושק גמדי (זכר)
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: איילי מושק
סוג:: אייל מושק
מין:: אייל מושק סיני
שם מדעי
 Moschus berezovskii ‏1928
תחום תפוצה


אייל מושק סיני (שם מדעי: Moschus berezovskii; ידוע גם כמושק גמדי או כמושק יערוני), הוא מין של פרסתן קטן דמוי אייל במשפחת איילי מושק, המצוי במזרח אסיה. הוא תואר מדעית לראשונה בשנת 1929 על ידי הפליאונטולוג הסובייטי קונסטנטין קונסטנטינוביץ' פלורוב במהלך מסעה של משלחת רוסית באזור בסין. המושק הסיני הוא הנציג הקטן של משפחת איילי המושק ולו ארבעה תת-מינים. המין אייל מושק אנחווי, נכלל בעבר כתת-מין שלו. תת-המין של המושק הסיני הנפוץ בווייטנאם ובמחוזות דרומיים בסין נחשב עד לאחרונה על ידי חוקרי טבע רוסים כאוכלוסייה של אייל מושק סיבירי, וייתכן מאוד כי הוא עשוי להוות מין בפני עצמו. המושק הסיני הוא אייל המושק בעל התפוצה הדרומית ביותר.
אנטומיה > כסות ומראה חיצוני

למושק הסיני פרווה צפופה וקצרה שחסרת שכבת שערות נוספת הנמצאת אצל קרוביו בהימלאיה וסיביר, בהתחשב בכך שהוא נפוץ בבתי גידול טרופיים יותר עם טמפרטורות נוחות יחסית; עם זאת, הפרווה די גסה באזור הצוואר והסנטר. לפרוות המושק מראה כהה ועמום המסווה אותו בהצלחה בסביבת גידולו הטבעית. צבע הפרווה הוא חום-קפה, חום-שוקולד כהה, חום-ערמוני או חום-זית, כשפלג הגוף האחורי נוטה להיות כהה יותר מהצלעות והגב. הצוואר והחזה נוטים להבהר מעט לצבע חום אפרפר, ולאורך הגב יש קו שערות כהה מאוד. החלק התחתון של הרגליים בצבע כהה למדי - כמעט שחור, ואילו צידם הפנימי והגחון צהבהבים. סימוני הגוף של המושק הסיני בולטים יותר מקרוביו: לאורך הגרון יש לו כתם גדול ורחב בצבע לבן או צהבהב חיוור ובמרכזו יש כתם חום כהה, וסמוך לחיבור של הראש לצוואר יש לו זוג כתמים לבנים. בניגוד לקרוביו שאצלם הסימון בצוואר די עמום, אצל המושק הסיני הוא ברור וניכר למרחוק. לעיתים יש לו כתמים לבנים נוספים סמוך לצוואר ולחזה. הפרסות בצבע שחור.
ראשו של המושק הסיני בהיר בדרך כלל משאר הגוף - לרוב בצבע כחלחל או אפרפר חיוור, אך הפנים עלולות להיות כהות למדי. למושק הסיני סימני פנים שאופיינים לשאר איילי המושק, אך בדומה לסימוני הגוף הם נוטים להיות בולטים יותר אצלו. מעל העיניים יש לו גבות לבנות בולטות וסביב הלוע והאף יש כתם לבנבן או צהבהב. לאורך קו הלסת יש קו לבן בולט, ולעיתים יש נקודה לבנה במרכז המצח או משני צדדי האוזניים. האוזניים מתחלקות בין צבע שחרחר/חום כהה בצד החיצוני, לבין צהבהב/לבנבן בצד הפנימי. שכבת השערות בפנים האוזן עבה ורכה.
אנטומיה > מאפיינים ומידות גוף

איילי המושק הם בעלי גוף קומפקטי ומוצק למדי, והדבר ניכר במיוחד אצל המושק הסיני שהוא הקטן שבהם. הגב שלו עגלגל מאוד ופלג גופו האחורי גבוה מהקדמי; מאפיין זה נובע מכיוון שרגליו האחוריות גבוהות בצורה ניכרת מהקדמיות - מה שמשווה לו מראה שפוף למדי. מבנה גופו מותאם היטב לתנועה באזורים סבוכים כאשר הצוואר והראש השפופים מפלסים דרך בסבך ושאר הגוף בעקבותיהם. השילוב של הגב הגמיש והעגלגל יחד עם הרגליים האחוריות הופכות את המושק הסיני לקפצן מעולה המשתמש ביכולת זאת כדי לברוח מאויביו ואף לקפוץ על ענפי עצים - מאפיין ייחודי לאיילי המושק וליעלים. צווארו של המושק הסיני ארוך ודק וראשו קטן. האוזניים שלו גדולות, רחבות ועגלגלות ומשוות לו מראה של ארנב. עיניו ואפו גדולים ושחורים, הלוע שלו קטן יחסית ולשונו ארוכה. פרסותיו קצרות, וחדות ומאחורי הרגל בולטים מאוד הפרסות האחוריות שארוכות בצורה יוצאת דופן ומזכירות את דורבני התרנגולים. פרסות אלו מספקות למושק יציבות בעת שהוא יורד על מדרונות אנכיים מאוד. זנב המושק קצרצר ביותר ואינו נראה כמעט - דומה יותר לבליטה מאשר לזנב רגיל. בדומה לקרוביו, גם למושק הסיני יש בלוטת מושק סמוך לאברי הרבייה המפרישה ריח עז. למושק הסיני זוג ניבים ארוכים וחדים הבולטים מהשפה החיצונית, והם נמצאים בגדילה מתמדת לאורך חייו. שימושם העיקרי הוא כאמצעי לחימה בין הזכרים בעונת הרבייה. הזכרים והנקבות זהים בגודלם. גובהו של המושק הסיני בכתפיים בסביבות 40 ס"מ, אורך ראשו וגופו כ-70 ס"מ ומשקלו כ-7 ק"ג.
תת-מינים

למושק הסיני כאמור ארבעה תת-מינים:
מושק סיצ'ואני (M.b. berezovskii), תת-המין הגדול מכולם. בעל צבע כהה יחסית עם גחון צהבהב ופסים צהבהבים-חומים על הצוואר. מצוי בסיצ'ואן, גואנגשי וטיבט.
מושק קאובנג'י (M.b. caobangis), קטן מקודמו וחיוור יותר בצבע - מעין אדמדם-צהבהב. מצוי בדרום יונאן, גואנגשי, צפון גואנגדונג ווייטנאם.
מושק יונאני (M.b. yunguiensis), בגודל ובצבעו הוא מעין גרסת ביניים בין השניים הקודמים. מצוי ביונאן, חונאן, גוויז'ו ושיזנאנג.
מושק בייג'ינג'י  (M.b. bijiangensis), גדול למדי, בצבע חום בהיר על הגב עם גחון אפרפר-לבנבן. מצוי בצפון יונאן.
תפוצה ובית גידול

באופן כללי ניתן לומר שהמושק הסיני אנדמי לדרום-מזרח סין העממית וזהו גם מקור שמו. תפוצתו משתרעת על פני המחוזות חוביי, חונאן, ג'יאנגשי, פוג'יין, גואנגדונג, גוויג'ואו, המחוז האוטונמי גואנגשי, סצ'ואן, המחוז האוטונומי הטיבטי וצ'ונגצ'ינג. עם זאת, הטווח של תפוצתו גולש מעט למחוזות הצפוניים של וייטנאם וייתכן בשל כך שהוא מצוי אף בצפון לאוס.
בית הגידול של המושק הסיני הוא אזורים הרריים מיוערים - בייחוד יערות מחטיים ויערות רחבי-עלים - בגבהים של 3,800-2,000 מטר מעל פני הים, עם פסיפס של שיחים, קני סוף, סלעים, צוקים, כרי דשא אלפיניים, מדרונות, ובדרום סין ווייטנאם גם תצורות קרסט כדוגמת הקרסט של דרום סין. בניגוד לקרוביו, המושק הסיני מצוי לעיתים קרובות ביערות מישוריים, יערות טרופיים, וסמוך למקווי מים ונהרות - עם עדיפות רבה לצמחייה צפופה. הטמפרטורות בתחומי מחייתו 10–35 מעלות וכמות המשקעים הממוצעת היא 1,500 מילימטר לשנה.
אקולוגיה

המושקים הסינים הם בעלי חיים ביישנים הפעילים לאורך שעות הלילה, בשעות בין הערביים ובשעות הבוקר המוקדמות. שעות הפעילות מורכבות מאכילה ומנוחה לסירוגין. תזונתם של מושקים אלה כוללת עשבים, עלים, חזזיות, אזוביון, דשא טרי, עשבי תיבול, ענפים, פרחים וצמחייה אחרת. המושק מסוגל לקפוץ בזריזות על עצים כדי לחפש מזון. המושקים הסינים חיים בשטח פעילות קבוע לאורך השנה שגודלו נע בין 5 ל-10 דונם, והזכרים טריטוריאליים ומגינים על שטחם בקפדנות מפני מושקים זרים. הזכר משתמש בבלוטת המושק הגדולה שלו כדי להפיץ ריח המונע מזכרים חלשים להתקרב וכן כדי למשוך בת זוג פוטנציאלית בעונת הרבייה. כאשר המושק חש בסכנה הוא פותח בסדרת קפיצות גדולות עם ריצה לא סדירה ופניות חדות לצדדים. בין אויביו ניתן למנות את נמר הודו-סין, טיגריס דרום-סין, זבד הודי ענק, שועלים, דולים, זאבים ושונרים.
עונת הרבייה מתרחשת בסוף הסתיו או בתחילת החורף. ההריון נמשך 6.5 חודשים, לאחריהם נולד עופר או שניים. במהלך החודשים הראשונים, העופר הצעיר חבוי באזור מבודד ואין לו שום קשר עם אימו למעט בזמן ההנקה. העופר נגמל בתוך 3–4 חודשים ומגיע לבגרות עד 24 חודשים. המושק הסיני יכול לחיות עד 20 שנים.